Vuonna 2011 Lalli paini Cristo Lutte –turnauksessa kolmanneksi. EM-kilpailuissa Dortmundissa hän hävisi avausottelunsa Viron Nabille puhtaasti jaksoin 2–0. Lallin lopullinen sijoitus oli 22:s. Pohjoismaiden-mestaruuskilpailuissa hän hävisi jälleen Nabille ja saavutti hopeaa. Elokuussa hän sijoittui Wladyslaw Pytlasinski –turnauksessa 11:nneksi, ja kuukautta myöhemmin Istanbulin MM-kilpailuissa hän hävisi ensimmäisen ottelunsa azerbaidžanilaisvastustajalle jaksoin 2–0 ja sijoittui lopputuloksissa 27:nneksi.